cyanic-selkie/wikianc huggingface dataset:
เคนอิจิ ชิราฮามะ
เคนอิจิ ชิราฮามะ (白浜 兼一; Kenichi Shirahama) เป็นตัวละครในมังงะซีรีส์เคนอิจิ ลูกแกะพันธุ์เสือ ที่สร้างสรรค์โดยชุง มะสึเอะนะ โดยเป็นตัวละครเอกของซีรีส์วัยรุ่น ชีวิตของเคนอิจิได้แปรเปลี่ยนไปเมื่อเขาได้พบกับนักศึกษาแลกเปลี่ยนที่มีชื่อว่ามิอุ ฟูรินจิ และได้กลายเป็นศิษย์ของอาจารย์ศิลปะการต่อสู้หลายแขนง นอกเหนือจากซีรีส์มังงะ เขายังได้ปรากฏในซีรีส์อนิเมะและโอวีเอ รวมถึงวิดีโอเกมคอนโซลเพลย์สเตชัน 2 โดยในเคนอิจิ ลูกแกะพันธุ์เสือ ฉบับแอนิเมชัน เคนอิจิได้รับการพากย์เสียงในเวอร์ชันภาษาญี่ปุ่นโดยโทะโมะกะซุ เซะกิ ส่วนในเวอร์ชันภาษาอังกฤษ เขาได้รับการพากย์เสียงโดยจอช เกรลล์
การปรากฏตัว
เคนอิจิ ชิราฮามะ เป็นตัวละครเอกของการ์ตูนที่มีชื่อเสียงเรื่องเคนอิจิ ลูกแกะพันธุ์เสือ ซึ่งได้ปรากฏตัวทั้งในรูปแบบของมังงะ และอนิเมะ
การตอบรับ
เคนอิจิ ชิราฮามะ ได้รับคำวิจารณ์จากหนังสือพิมพ์แนวหน้า ว่าเป็นตัวละครที่มีความมุ่งมั่น และมีความตั้งใจฝึกฝนศิลปะการต่อสู้แขนงต่าง ๆ รวมถึงมวยไทยที่ได้รับการถ่ายทอดจากอาภาไชย หอภาไชย ซึ่งเป็นแบบอย่างสำหรับผู้มีความตั้งใจจริง
หน้ากากนักร้อง
งานสร้าง
เมื่อทางสถานีโทรทัศน์เวิร์คพอยท์ ได้ซื้อลิขสิทธิ์รายการ Let Me In และ I Can See Your Voice จากประเทศเกาหลีใต้ แล้ว ก็ยังได้มีการเสนอขายลิขสิทธิ์รายการ The Mask Singer อีกหนึ่งรายการ แต่ทางสถานีฯ ไม่ได้ซื้อแต่แรก กระทั่งทางประเทศจีนได้ซื้อลิขสิทธิ์และผลิตงานสร้างที่ใหญ่กว่าจึงตัดสินใจซื้อ
วิธีการเลือกผู้เข้าแข่งขัน ผู้เข้าแข่งขันที่เลือกต้องร้องเพลงได้และมาจากหลากหลายวงการ เช่น นักร้อง นักแสดง พิธีกร นักกีฬา แต่ส่วนมากเป็นนักร้อง โดยให้เลือกเพลงที่ร้องจากเพลงที่ไม่เคยร้อง เพลงที่ไม่ถนัด หรือเพลงที่ไม่ใช่ประเภทที่ร้องอยู่เป็นประจำ
หน้ากากที่ใส่ในรายการอาจใช้เวลาทำถึง 1 เดือน ชุดที่ผู้เข้าแข่งขันสวมเป็นทั้งชุดและหน้ากาก
ส่วนพิธีกรของรายการ ทางทีมงานได้เลือก กันต์ กันตถาวร และใช้วิธีการละครมาทำงานกับรายการโทรทัศน์ด้วย คือถ่ายเสร็จแล้วขอเช็กเทปอีกครั้งว่าผ่านหรือไม่ ส่วนคณะกรรมการเป็นการผสมกันระหว่างผู้มีประสบการณ์สูงกับบุคคลในวงการบันเทิง เช่น นักแสดง
ภายหลังที่จบซีซันที่ 4 มา ทางรายการก็ได้มีการสร้างเวทีใหม่ขึ้นมา และได้ปรับเปลี่ยนเป็นฤดูกาลพิเศษ โดยจะมีลักษณะการแข่งขันและคอนเส็ปต์ที่แตกต่างกันออกไปจากซีซันหลัก ตัวอย่างลักษณะการแข่งขัน เช่น การที่ผู้เข้าแข่งขันมาแข่งขันซ้ำภายใต้หน้ากากใหม่ การที่ผู้เข้าแข่งขันมาแข่งขันพร้อมกันเป็นคู่ (1 หน้ากาก 2 คน) การแบ่งกลุ่มการแข่งขัน ฯลฯ ตัวอย่างคอนเส็ปต์รายการ เช่น ในซีซัน Line Thai และวรรณคดีไทย มีการนำอัตลักษณ์ความเป็นไทยเข้าไปร่วมด้วยในรายการ เป็นต้น อีกทั้ง ยังมีตอนพิเศษที่ไม่มีการแข่งขันอีกด้วยอย่างใน The Mask Truce Day และ The Mask Line พราง
รูปแบบรายการ
ในแต่ละซีซันมีผู้เข้าแข่งขันทั้งหมด 32 คน แข่งขันร้องเพลงโดยปกปิดตัวตนด้วยชุดและหน้ากาก ซึ่งคณะกรรมการจะพยายามทายว่าหน้ากากนั้นคือใคร ผู้เข้าแข่งขันคนใดชนะจากคะแนนเสียงของกรรมการและผู้ชมในห้องส่งที่ใช้ในการตัดสินจะได้ผ่านเข้าไปสู่ในรอบถัดไป ส่วนผู้เข้าแข่งขันที่แพ้ จะต้องถอดหน้ากากออกเพื่อเปิดเผยตัวตน ส่วนแชมป์ของซีซันจะมีการเปิดหน้ากากในสัปดาห์สุดท้าย
ฤดูกาลปกติ
การแข่งขันของผู้เข้าแข่งขันทั้ง 32 คน จะถูกแบ่งออกเป็น 4 กลุ่ม คือ กลุ่ม A, กลุ่ม B, กลุ่ม C และกลุ่ม D ซึ่งในซีซันที่ 1 เทปแรกรายการระบุว่าการแข่งขันของผู้เข้าแข่งขันทั้ง 24 คน จะถูกแบ่งออกเป็น 3 กลุ่ม คือ กลุ่ม A, กลุ่ม B และกลุ่ม C เท่านั้น ต่อมาเทปต่อมาจึงมี 4 กลุ่มในปัจจุบันเนื่องจากกระแสตอบรับรายการที่ดี จึงทำให้มีกลุ่มละ 8 คน ซึ่งจะถูกจับคู่ในการแข่งขัน 4 คู่ ผู้เข้าแข่งขันคนใดชนะจะได้ผ่านเข้ารอบถัดไป โดยในรอบถัดไปนั้นจะทำการแข่งขันกัน 2 คู่ (คู่ละ 2 คน) หลังจากนั้นจะเป็นรอบตัดสินของแต่ละกลุ่ม โดยจะทำการแข่งขันกันเพียง 2 คน ที่เป็นผู้ชนะจากในรอบก่อนหน้า โดยในรอบนี้ถ้าผู้เข้าแข่งขันคนใดชนะ จะเป็นตัวแทนกลุ่มเพื่อมาแข่งขันกันในรอบสุดท้าย เพื่อหา The Mask Singer ซึ่งเป็นผู้ชนะเพียงคนเดียว
ฤดูกาลพิเศษ
ฤดูกาลพิเศษของรายการมี 3 ฤดูกาล ได้แก่ The Mask Project A, The Mask Line Thai และ The Mask วรรณคดีไทย โดยในรายการ The Mask Project A และ The Mask Line Thai ได้กล่าวไว้ว่า ผู้ที่เคยแข่งขันในรายการแล้วสามารถมาแข่งขันซ้ำได้ และ 3 ฤดูกาลนี้ยังมีผู้เข้าแข่งขันที่สามารถเข้ามาแข่งขันเป็นคู่ได้อีกด้วย ซึ่งชื่อของกลุ่มการแข่งขันจะมาจากคอนเซ็ปต์ของรายการ โดยซีซัน Project A มีผู้เข้าแข่งขันทั้งหมด 19 คน 18 หน้ากาก แบ่งออกเป็น 3 กลุ่ม ได้แก่ กลุ่ม Jungle War, กลุ่ม Sky War และกลุ่ม Marine War โดยในรอบแรก แต่ละกลุ่มจะแบ่งออกเป็น 2 กลุ่ม กลุ่มละ 3 หน้ากาก แข่งขันเพื่อนำ 4 หน้ากากเข้ารอบต่อไป ต่อมาในรอบที่สอง จะแข่งขันพร้อมกัน 4 หน้ากาก เพื่อนำอีก 2 คน ไปแข่งขันในรอบตัดสินของแต่ละกลุ่ม แล้วนำผู้ชนะแต่ละกลุ่มไปเป็นตัวแทนของกลุ่มมาแข่งขันกันในรอบสุดท้ายเพื่อหาผู้ชนะเพียงคนเดียว ส่วนในซีซัน Line Thai และวรรณคดีไทย จะมีผู้เข้าแข่งทั้งหมด 25 คน 24 หน้ากาก แบ่งออกเป็น 4 กลุ่ม ได้แก่ กลุ่มไม้เอก, กลุ่มไม้โท, กลุ่มไม้ตรี และกลุ่มไม้จัตวา ซึ่งในซีซัน Line Thai ได้มีการระบุการแข่งขันว่ามีแค่ 3 กลุ่ม ซึ่งกลุ่มไม้จัตวาได้เพิ่มมาภายหลัง โดยการแข่งขันก็จะเหมือนกับซีซัน Project A เพียงแต่ว่า 2 ซีซันนี้จะมีกลุ่มการแข่งขัน 4 กลุ่ม
ตอนพิเศษ
ตอนพิเศษซึ่งจะไม่มีการแข่งขันมีอยู่ด้วยกัน 3 ครั้ง คือ The Mask Truce Day (The Mask พักรบ) ,The Mask Line พราง และ The Mask Mirror ซึ่ง Truce Day ออกอากาศหลังซีซัน Project A ,Line พราง ออกอากาศหลังซีซัน Line Thai และ Mirror ออกอากาศหลังซีซัน วรรณคดีไทย และจักรราศี เป็นตอนที่จะไม่มีการแข่งขัน ซึ่งจะเป็นการนำ 4 หน้ากาก มาร้องเพลงให้ทายตัวตนภายใต้หน้ากาก เมื่อร้องเสร็จขั้นตอนการตอบคำถามแล้วก็จะถอดหน้ากากทันที
ลักษณะการแข่งขัน
กรรมการทั้ง 7 คน และผู้ชมในห้องส่งทั้ง 169 คน ลงคะแนนเสียงให้กับผู้เข้าแข่งขันในรอบการแข่งขันนั้น ๆ หลังจากนั้นทางรายการจะรวบรวมคะแนน แล้วประกาศผลการตัดสินหลังจากรอบซักถามเสร็จสิ้นลง โดยเกณฑ์การให้คะแนนมีดังนี้
กรรมการทุกคนมีเวลา 2 นาที ในการสัมภาษณ์ผู้เข้าแข่งขันคนนั้น ๆ ทีละคน โดยผู้เข้าแข่งขันจะมีอุปกรณ์อำพรางเสียงของตน แต่ในฤดูกาลพิเศษ ทางรายการจะเป็นผู้กำหนดเวลาเอง
Mini Concert The Mask Singer (2 เมษายน พ.ศ. 2560)
มินิคอนเสิร์ต The Mask Singer จัดขึ้นที่ โรงละครเคแบงก์สยามพิฆเนศ ชั้น 7 สยามสแควร์วัน จำนวน 3 รอบ รอบ 12.00 น., 16.00 น. และ 20.00 น. โดยมีพิธีกร คือ กันต์ กันตถาวร ซึ่งเป็นพิธีกรประจำรายการ มีหน้ากากนักร้องจำนวน 9 คน ได้แก่ หน้ากากทุเรียน, หน้ากากอีกาดำ, หน้ากากมังกร, หน้ากากจิงโจ้, หน้ากากโพนี่, หน้ากากน้ำพริกหมู, หน้ากากระฆัง, หน้ากากหมูป่า และ หน้ากากเกอิชา มีกรรมการ 3 คน คือ เสนาหอย - เกียรติศักดิ์ อุดมนาค ซาร่า - นลิน โฮเลอร์ และ หนึ่ง - จักรวาล เสาธงยุติธรรม ซึ่งทำหน้าที่เล่นดนตรีเช่นเดียวกับในรายการ และมีวง รูม 39 มาเป็นแขกรับเชิญอีกด้วย ซึ่งคอนเสิร์ตนี้ทางช่องเวิร์คพอยท์ ได้นำมาออกอากาศในวันที่ 13 เมษายน พ.ศ. 2560 เวลา 09.00 - 11.30 น. ใน Concert นี้ มี หน้ากากพิเศษ คือ หน้ากากทุนี่ หรือ น้องพรีม เดอะว้อยซ์คิดส์ 4
OPPO Presents Concert The Mask Singer 2 (2 - 3 กันยายน พ.ศ. 2560)
ณ ฮอลล์ 98 ไบเทค บางนา ใน Concert นี้ มี หน้ากากพิเศษ คือ หน้ากากอีกาดำน้อย หรือ น้องต้นกล้า และ หน้ากากอีกาเผือกน้อย คือ น้องคริสต้า จากรายการ We Kid Thailand เด็กร้องก้องโลก
OPPO Present The Mask Concert 3 (17 - 18 กุมภาพันธ์ 2561)
ณ รอยัล พารากอน ฮอลล์ ชั้น 5 ห้างสรรพสินค้าสยามพารากอน แขกรับเชิญคือวง บีเอ็นเคโฟร์ตีเอต (BNK 48)
รายการพิเศษ Mask Party ปาร์ตี้หน้ากาก (พ.ศ. 2560)
ในเทปที่ 1 - 3 ออกอากาศทุกวันหยุดนักขัตฤกษ์ เวลา 16.30 - 18.00 น. ดำเนินรายการโดย เกียรติศักดิ์ อุดมนาค (เสนาหอย) หรือ หน้ากากผีเสื้อสมุทร โดยในเทปที่ 4 ดำเนินรายการโดย พิษณุ นิ่มสกุล (บอย AF) ตั้งแต่เทปที่ 4 เป็นต้นไป ออกอากาศทุกวันหยุดนักขัตฤกษ์ เวลา 9.30 - 11.00 น. โดยมีหน้ากากที่มาร่วมรายการ ดังนี้
พระบาทสมเด็จพระนั่งเกล้าเจ้าอยู่หัว
พระบาทสมเด็จพระปรมาธิวรเสรฐมหาเจษฎาบดินทรฯ พระนั่งเกล้าเจ้าอยู่หัว (31 มีนาคม พ.ศ. 2331 - 2 เมษายน พ.ศ. 2394) เป็นพระมหากษัตริย์พระองค์ที่ 3 แห่งราชวงศ์จักรี ครองราชย์ตั้งแต่วันที่ 21 กรกฎาคม พ.ศ. 2367 ถึง 2 เมษายน พ.ศ. 2394
พระบาทสมเด็จพระนั่งเกล้าเจ้าอยู่หัวเป็นพระราชโอรสพระองค์ใหญ่ในพระบาทสมเด็จพระพุทธเลิศหล้านภาลัย และพระองค์แรกที่ประสูติแต่เจ้าจอมมารดาเรียม (ภายหลังได้รับสถาปนาเป็นสมเด็จพระศรีสุลาลัย) เสด็จพระราชสมภพเมื่อ วันจันทร์ แรม 10 ค่ำ เดือน 4 ปีมะแม เวลาค่ำ 10.30 น. (สี่ทุ่มครึ่ง) ตรงกับวันที่ 31 มีนาคม พ.ศ. 2330 (นับแบบปัจจุบัน พ.ศ. 2331) เสวยราชสมบัติเมื่อวันอาทิตย์ เดือน 9 ขึ้น 7 ค่ำ ปีวอก ซึ่งตรงกับวันที่ 21 กรกฎาคม พ.ศ. 2367 สิริดำรงราชสมบัติได้
ทรงมีเจ้าจอมมารดาและเจ้าจอม 56 ท่าน มีพระราชโอรสธิดาทั้งสิ้น 51 พระองค์ เสด็จสวรรคตเมื่อวันพุธ เดือน 5 ขึ้น 1 ค่ำ ปีกุน โทศก จุลศักราช 1212 เวลา 7 ทุ่ม 5 บาท ตรงกับวันที่ 2 เมษายน พ.ศ. 2394 สิริพระชนมพรรษา
พระราชประวัติ
พระบาทสมเด็จพระนั่งเกล้าเจ้าอยู่หัวเป็นพระราชโอรสในพระบาทสมเด็จพระพุทธเลิศหล้านภาลัยประสูติแต่สมเด็จพระศรีสุลาลัย เสด็จพระราชสมภพเมื่อวันจันทร์ที่ 31 มีนาคม พ.ศ. 2330 (นับแบบปัจจุบัน พ.ศ. 2331) ณ พระราชวังเดิม ตรงกับรัชสมัยพระบาทสมเด็จพระพุทธยอดฟ้าจุฬาโลกมหาราช ในขณะที่พระองค์ประสูตินั้นพระบาทสมเด็จพระพุทธเลิศหล้านภาลัยดำรงพระอิสริยยศที่สมเด็จพระเจ้าลูกยาเธอ เจ้าฟ้ากรมหลวงอิศรสุนทร พระองค์จึงมีสกุลยศชั้นหม่อมเจ้าพระนามว่า หม่อมเจ้าชายทับ จนกระทั่ง สมเด็จพระบรมชนกนาถได้รับอุปราชาภิเษกขึ้นเป็นกรมพระราชวังบวรสถานมงคล ในปี พ.ศ. 2349 พระองค์จึงมีพระอิสริยยศเป็น พระเจ้าหลานเธอ พระองค์เจ้าชายทับ
เมื่อสมเด็จพระราชชนกได้เสด็จขึ้นครองราชย์เป็นรัชกาลที่ 2 ใน พ.ศ. 2352 พระองค์จึงได้เลื่อนฐานันดรศักดิ์ขึ้นเป็นพระองค์เจ้าชั้นเอก ออกพระนามว่า พระเจ้าลูกยาเธอ พระองค์เจ้าชายทับ จนปี พ.ศ. 2356 ได้รับพระกรุณาโปรดเกล้าฯ ให้ทรงกรม เป็น พระเจ้าลูกยาเธอ กรมหมื่นเจษฎาบดินทร์
เมื่อกรมหมื่นเจษฎาบดินทร์เสด็จเถลิงถวัลย์ครองราชสมบัติแล้ว ทรงออกพระนามเต็มตามพระสุพรรณบัฏว่า "พระบาทสมเด็จพระบรมราชาธิราชรามาธิบดี ศรีสินทรบรมมหาจักรพรรดิราชาธิบดินทร์ ธรณินทราธิราช รัตนากาศภาสกรวงศ์ องค์ปรมาธิเบศร์ ตรีภูวเนตรวรนายก ดิลกรัตนราชชาติอาชาวไสย สมุทัยดโรมน สากลจักรวาลาธิเบนทร์ สุริเยนทราธิบดินทร์ หริหรินทราธาธิบดี ศรีสุวิบูลย คุณอถพิษฐ ฤทธิราเมศวร ธรรมิกราชาธิราช เดโชชัย พรหมเทพาดิเทพนฤบดินทร์ ภูมินทรปรมาธิเบศร โลกเชษฐวิสุทธิ มงกุฏประเทศคตา มหาพุทธางกูร บรมบพิตร พระพุทธเจ้าอยู่หัว" นับเป็น "สมเด็จพระรามาธิบดีที่ 6"
ต่อมาพระบาทสมเด็จพระจอมเกล้าเจ้าอยู่หัวได้เฉลิมพระปรมาภิไธยใหม่ เป็น "พระบาทสมเด็จพระปรมาธิวรเสรฐ มหาเจษฎาบดินทร สยามินทรวิโรดม บรมธรรมิกมหาราชาธิราช บรมนารถบพิตร พระนั่งเกล้าเจ้าอยู่หัว" ออกพระนามโดยย่อว่า "พระบาทสมเด็จพระนั่งเกล้าเจ้าอยู่หัว"
ในวันที่ 11 พฤศจิกายน 2459 พระบาทสมเด็จพระมงกุฎเกล้าเจ้าอยู่หัวมีพระบรมราชโองการให้เฉลิมพระปรมาภิไธยอย่างสังเขปว่า "พระบาทสมเด็จพระรามาธิบดีศรีสินทรมหาเจษฎาธิบดินทร์ พระนั่งเกล้าเจ้าอยู่หัว" หรือ "พระบาทสมเด็จพระรามาธิบดีที่ 3"
เมื่อครั้งที่ทรงกำกับราชการกรมท่า (ในสมัยรัชกาลที่ 2) ได้ทรงแต่งสำเภาบรรทุกสินค้าออกไปค้าขายในต่างประเทศมีรายได้เพิ่มขึ้นในท้องพระคลังเป็นอันมาก พระราชบิดาทรงเรียกพระองค์ว่า "เจ้าสัว" เมื่อรัชกาลที่ 2 เสด็จสวรรคต มิได้ตรัสมอบราชสมบัติแก่ผู้ใด ขุนนางและพระราชวงศ์ต่างมีความเห็นว่าพระองค์ (ขณะทรงดำรงพระราชอิสริยยศเป็นกรมหมื่นเจษฏาบดินทร์) ขณะนั้นมีพระชนมายุ 37 พรรษา ทรงรอบรู้กิจการบ้านเมืองดี ทรงปราดเปรื่องในทางกฎหมาย การค้าและการปกครอง จึงพร้อมใจกันอัญเชิญครองราชย์เป็นรัชกาลที่ 3
พระราชกรณียกิจ
พระองค์ทรงปกครองประเทศด้วยพระปรีชาสามารถ ทรงเสริมสร้างกำลังป้องกันราชอาณาจักร โปรดให้สร้างป้อมปราการตามปากแม่น้ำสำคัญ และหัวเมืองชายทะเล
ด้านความมั่นคง
พระองค์ได้ทรงป้องกันราชอาณาจักรด้วยการส่งกองทัพไปสกัดทัพของเจ้าอนุวงศ์แห่งเวียงจันทน์ ไม่ให้ยกทัพเข้ามาถึงชานพระนครและขัดขวางไม่ให้เวียงจันทน์เข้าครอบครองหัวเมืองอีสานของสยาม นอกจากนี้ พระองค์ทรงประสบความสำเร็จในการทำให้สยามกับญวนยุติการสู้รบระหว่างกันเกี่ยวกับเรื่องเขมรโดยที่สยามไม่ได้เสียเปรียบญวนแต่อย่างใด
ด้านการคมนาคม
ในรัชสมัยของพระองค์ใช้ทางน้ำเป็นสำคัญ ทั้งในการสงครามและการค้าขาย คลองจึงมีความสำคัญ มากในการย่นระยะทางจากเมืองหนึ่งไปอีกเมืองหนึ่ง จึงโปรดฯให้มีการขุดคลองขึ้น เช่น คลองบางขุนเทียน คลองบางขนาก และ คลองหมาหอน
ด้านการทำนุบำรุงพระพุทธศาสนา
พระองค์ทรงเลื่อมใสในพระพุทธศาสนามาก และได้ทรงสร้างพระพุทธรูปมากมายเช่น พระประธานในอุโบสถวัดสุทัศนเทพวรารามราชวรมหาวิหาร วัดเฉลิมพระเกียรติ วัดปรินายก และวัดนางนอง ทรงสร้างวัดใหม่ขึ้น 3 วัด คือ วัดบวรนิเวศราชวรวิหาร วัดเทพธิดารามวรวิหารและวัดราชนัดดารามวรวิหาร ทรงบูรณปฏิสังขรณ์ วัดเก่าอีก 35 วัด เช่น วัดพระศรีรัตนศาสดาราม ซึ่งสร้างมาแต่รัชกาลที่ 1 วัดอรุณราชวรารามราชวรมหาวิหาร วัดราชโอรสารามราชวรวิหาร เป็นต้น
ด้านการศึกษา
ทรงทำนุบำรุงและสนับสนุนการศึกษา โปรดเกล้าฯ ให้พระเจ้าบรมวงศ์เธอ กรมหลวงวงศาธิราชสนิท แต่งตำราเรียนภาษาไทยขึ้นเล่มหนึ่งคือ หนังสือจินดามณี โปรดเกล้าฯ ให้ผู้รู้นำตำราต่าง ๆ มาจารึกลงในศิลาตามศาลารอบพุทธาวาสวัดพระเชตุพนวิมลมังคลารามราชวรมหาวิหาร ปั้นตั้งไว้ตามเขามอและเขียนไว้ตามฝาผนังต่าง ๆ มีทั้งอักษรศาสตร์ แพทยศาสตร์ พุทธศาสนศึกษา โบราณคดี ฯลฯ เพื่อเป็นการเผยแพร่วิชาการสาขาต่าง ๆ จึงอาจกล่าวได้ว่า วัดพระเชตุพนวิมลมังคลารามเป็นมหาวิทยาลัยแห่งแรกของกรุงสยาม
ด้านสังคมสงเคราะห์
พระองค์ทรงเอาพระทัยใส่ดูแลทุกข์สุขของราษฎร ด้วยมีพระบรมราชวินิจฉัยว่า ไม่ทรงสามารถจะบำบัดทุกข์ให้ราษฎรได้ หากไม่เสด็จออกนอกพระราชวัง เพราะราษฎรจะร้องถวายฏีกาได้ต่อเมื่อพระคลังเวลาเสด็จออกนอกพระราชวังเท่านั้น จึงโปรดให้นำกลองวินิจฉัยเภรีออกตั้ง ณ ทิมดาบกรมวัง ในพระบรมมหาราชวัง เพื่อราษฎรผู้มีทุกข์จะได้ตีกลองร้องถวายฎีกาไปทูลเกล้าทูลกระหม่อมถวาย เพื่อให้มีการชำระความกันต่อไป โดยพระองค์จะคอยซักถามอยู่เนื่อง ๆ ทำให้ตุลาการ ผู้ทำการพิพากษาไม่อาจพลิกแพลงคดีเป็นอื่นได้
ในรัชสมัยของพระองค์ได้มีมิชชันนารีชาวอเมริกันและชาวอังกฤษเดินทางเข้ามาเผยแพร่ศาสนาคริสต์เพิ่มมากขึ้น หนึ่งในจำนวนนี้คือศาสนาจารย์ นายแพทย์แดน บีช บรัดเลย์ หรือที่คนไทยรู้จักกันดีในนาม "หมอบรัดเลย์" ได้เป็นผู้ริเริ่มให้มีการปลูกฝีป้องกันไข้ทรพิษ และการฉีดวัคซีนป้องกันอหิวาตกโรคและการทำผ่าตัดขึ้นเป็นครั้งแรกในกรุงรัตนโกสินทร์ นอกจากนี้หมอบรัดเลย์ยังได้คิดตัวพิมพ์อักษรไทยขึ้น (ปี พ.ศ. 2379) ทำให้มีการพิมพ์หนังสือภาษาไทยเป็นครั้งแรกโดยพิมพ์คำสอนศาสนาคริสต์เป็นภาษาไทย เมื่อวันที่ 26 ตุลาคม พ.ศ. 2379 ต่อมาปี พ.ศ. 2385 หมอบรัดเลย์พิมพ์ปฏิทินภาษาไทยขึ้นเป็นครั้งแรก
ในด้านการหนังสือพิมพ์ฉบับแรกในสมัยรัชกาลที่ 3 หมอบรัดเลย์ได้ออกหนังสือพิมพ์แถลงข่าวรายปักษ์เป็นภาษาไทย ชื่อ บางกอกรีคอร์เดอร์ (Bangkok Recorder)  มีเรื่องสารคดี ข่าวราชการ ข่าวการค้า ข่าวเบ็ดเตล็ด ฉบับแรกออกเมื่อวันที่ 4 กรกฎาคม พ.ศ. 2387
ด้านการค้ากับต่างประเทศ
พระองค์ทรงสนับสนุนส่งเสริมการค้าขายกับต่างประเทศ ทั้งกับชาวเอเชียและชาวยุโรป โดยเฉพาะอย่างยิ่งการค้ากับจีนมาตั้งแต่เมื่อครั้งพระองค์ทรงดำรงพระอิสสริยศเป็นกรมหมื่นเจษฎาบดินทร์ ส่งผลให้พระคลังสินค้ามีรายได้เพิ่มมากขึ้น นอกจากนี้ มีการแต่งสำเภาทั้งของราชการ เจ้านาย ขุนนางชั้นผู้ใหญ่ และพ่อค้าชาวจีนไปค้าขายยังเมืองจีนและประเทศใกล้เคียง รวมถึงการเปิดค้าขายกับมหาอำนาจตะวันตกจนมีการลงนามในสนธิสัญญาระหว่างกันคือ สนธิสัญญาเบอร์นี พ.ศ. 2369 และ 6 ปีต่อมาก็ได้เปิดสัมพันธไมตรีกับสหรัฐอเมริกาและมีการทำสนธิสัญญาต่อกันใน พ.ศ. 2375 นับเป็นสนธิสัญญาฉบับแรกที่สหรัฐอเมริกาทำกับประเทศทางตะวันออก ส่งผลให้ไทยได้ผลประโยชน์ทางเศรษฐกิจอย่างมาก
ด้านศิลปกรรม
พระบาทสมเด็จพระนั่งเกล้าเจ้าอยู่หัวโปรดเกล้าฯ ให้บูรณะปฏิสงขรณ์พระปรางค์วัดอรุณราชวรารามจนแล้วเสร็จ และทรงมีรับสั่งให้สร้างเรือสำเภาก่อด้วยอิฐในวัดยานนาวา เพื่อให้ประชาชนได้รู้ว่าเรือสำเภานั้นมีรูปร่างลักษณะอย่างไร เพราะทรงเล็งเห็นว่าภายหน้าจะไม่มีการสร้างเรือสำเภาอีกแล้ว
สำหรับวรรณกรรม พระองค์โปรดเกล้าฯ ให้นักปราชญ์ราชบัณฑิตจารึกวรรณคดีที่สำคัญ ๆ และวิชาแพทย์แผนโบราณลงบนแผ่นศิลา แล้วติดไว้ตามศาลารายรอบพระอุโบสถ รอบพระมหาเจดีย์บริเวณวัดพระเชตุพนวิมลมังคลาราม เพื่อให้ประชาชนได้ศึกษาหาความรู้
วันระลึกพระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า
คณะรัฐมนตรีมีมติให้วันที่ 31 มีนาคมของทุกปีเป็น วันระลึกพระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า หรือ วันเจษฎาบดินทร์ เป็นวันสำคัญของชาติ แต่ไม่ถือเป็นวันหยุดราชการ และเห็นชอบให้ให้ถวายพระราชสมัญญาว่า “พระมหาเจษฎาราชเจ้า” แปลว่า “พระเจ้าแผ่นดินผู้เป็นใหญ่”
พระบรมราชอิสริยยศ
ภายหลังการสวรรคตในรัชกาลที่ 6 ภายหลังการสวรรคตในรัชกาลที่ 7 ภายหลังการสวรรคตในรัชกาลที่ 9
พระราชสมัญญา
พระบาทสมเด็จพระนั่งเกล้าเจ้าอยู่หัวทรงได้รับการถวายพระราชสมัญญาต่าง ๆ เช่น ในปี พ.ศ. 2541 พระบาทสมเด็จพระมหาภูมิพลอดุลยเดชมหาราช บรมนาถบพิตรได้ถวายพระราชสมัญญาว่าพระมหาเจษฎาราชเจ้า และได้ใช้เป็นสร้อยพระนามสืบมาจนปัจจุบัน ต่อมา พ.ศ. 2551 คณะรัฐมนตรีมีมติถวายพระราชสมัญญาว่าพระบิดาแห่งการค้าไทย, พระบิดาแห่งการพาณิชย์นาวีไทย และในปี พ.ศ. 2558 ถวายพระราชสมัญญาว่าพระบิดาแห่งการแพทย์แผนไทย (ตามมติคณะรัฐมนตรี เมื่อวันที่ 16 มิถุนายน 2558 )
สาธารณรัฐเชโกสโลวักที่ 1
สาธารณรัฐเชโกสโลวักที่หนึ่ง (První československá republika, Prvá česko-slovenská republika), บางครั้งรู้จักกันในภาษาปากว่า สาธารณรัฐที่หนึ่ง (První republika, สโลวัก: Prvá republika) เป็นรัฐเชโกสโลวาเกียแห่งแรก ดำรงอยู่ระหว่าง ค.ศ. 1918 ถึง ค.ศ. 1938 โดยเป็นการรวมสหภาพกันระหว่างชาติพันธุ์ชาวเช็กและชาวสโลวัก โดยทั่วไปประเทศมักถูกเรียกว่า เชโกสโลวาเกีย (เช็กและČeskoslovensko) ซึ่งเป็นการประสมคำระหว่าง เช็ก และ สโลวาเกีย ที่ต่อมาจะกลายเป็นชื่อที่ใช้กันอย่างแพร่หลายที่สุดสำหรับรัฐสืบทอดต่อมา สาธารณรัฐครอบคลุมดินแดนที่เคยเป็นส่วนหนึ่งของอดีตจักรวรรดิออสเตรีย-ฮังการี ทั้งในส่วนของออสเตรีย (โบฮีเมีย มอเรเวีย และส่วนเล็ก ๆ ของไซลีเซีย) และฮังการี (พื้นที่ส่วนใหญ่ของอัปเปอร์ฮังการีและคาร์เพเทียรูเทเนีย)
เป็ดไอดอล
เป็ดไอดอล (ใช้รูปแบบ #เป็ดIdol) เป็นละครทางโทรทัศน์ (ซีรีส์) ที่มีจุดเด่นของเรื่องนำเสนอภาพสังคมของวัยรุ่นในยุคของการสื่อสารไร้พรหมแดน สะท้อนภาพของบุคคลที่เรียกตนเองว่าเป็น เน็ตไอดอล ซึ่งมีการสะท้อนภาพของการใช้สื่อสังคมออนไลน์ซึ่งนำไปสู่ความขัดแย้งในสังคม โดยละครชุดเรื่องนี้ออกอากาศในวันอาทิตย์ เวลา 17:15-18:00 น. (โดยประมาณ) และออกอากาศซ้ำในเช้าวันอาทิตย์ของสัปดาห์ถัดไป เวลา 08:15-09:00 น. ทาง จีเอ็มเอ็ม 25 โดยเป็นความร่วมมือระหว่าง MBO Teen Entertainment กับ จีเอ็มเอ็มบราโว เริ่มออกอากาศตอนแรกในวันที่ 11 กันยายน พ.ศ. 2559 โดยถิอเป็นละครชุดเรื่องแรกด้วยของทางเอ็มบีโอเอง
ละครชุดเรื่องดังกล่าวทางบริษัทเอกชนซึ่งเป็นผู้สนับสนุนของละครชุดเรื่องนี้ มีความประสงค์ให้ละครชุดเรื่องนี้เป็นสื่อในการสร้างสำนึกการใช้สื่อสังคมออนไลน์ในทางสร้างสรรค์
= เนื้อเรื่องย่อ =
เรื่องย่อช่วงต้นเรื่อง​
เกี่ยวกับกลุ่มเด็กมัธยมปลาย​ที่ต้องการแข่งขันกันด้านโซเชียล​ เริ่มเรื่องมาที่​ แสงแดด(ญานนีน ภารวี​ ไวเกล​)​ย้อนเรื่องที่เกิดขึ้นเมื่อ​ 8​ เดือนก่อน​ ความว่าพิม(จิดาภา​ ศิริบัญชาวรรณ​)​ ได้เข้าไปสมัครในชมรมเชียร์ลีดเดอร์ของโรงเรียนซึ่งแสงแดดก็แสดงอาการไม่พอใจอย่างมากเนื่องจากรุ่นพี่ในชมรมแสดงการเอารัดเอาเปรียบน้องๆอย่างมาก​ จึงเป็นสาเหตุ​ที่ทำให้แสงแดดก่อตั้งเพจเป็ดไอดอลขึ้นมานั้นเองขึ้นมานั้นเอง
เรื่องย่อช่วงกลางเรื่อง​
ช่วงกลางเรื่องนี้มีตัวละครใหม่เข้ามานั้นก็คือเบบี้(ญาณิน​ โอภาสถาวร)​ที่แสงแดดได้เข้าไปช่วยไว้ขณะที่รุ่นพี่ชมรมเชียร์ลีดเดอร์กำลังรุมทำร้ายอยู่และได้ขึ้นเป็นแอดมินเพจเป็ดidol​อีกด้วย​ และต่อมาก็มีตัวละครใหม่เข้ามาอีกนั้นก็คือพี่บาส​ (ชยพล จิรัฐ)​ ไอคิว (คริษฐ์ เฉิน )​ จ๊าว​      (ชิษณุชา​ ตันติเมธ)​ มิโสะ (ณัฐชา​ เดอซูซ่า)​
= นักแสดง =
ความนิยมและกระแสตอบรับ
ละครชุดเรื่องดังกล่าวได้รับความนิยมอย่างรวดเร็วจากยอดการรับชมย้อนหลังผ่านทางยูทูบของเอ็มบีโอเอง โดยตอนแรกมียอดการรับชมอยู่ที่ 1.3 ล้านวิว ต่อหนึ่งวัน ส่วนตอนที่ 2 มียอดการรับชมเพิ่มขึ้นอยู่ที่ 1.5 ล้านวิว ต่อหนึ่งวัน แม้จะเว้นช่วงไประยะสั้นๆเพื่อถวายความอาลัยแด่พระบาทสมเด็จพระปรมินทรมหาภูมิพลอดุลยเดช แต่ความนิยมก็ยังไม่ลดลง โดยตอนที่ 6 ซึ่งออกอากาศในวันที่ 20 พฤศจิกายน พ.ศ. 2559 ยอดการรับชมเพิ่มขึ้นเป็น 3 ล้านวิวต่อหนึ่งวัน จนกระทั่งเมื่อออกอากาศครบทั้งหมด 8 ตอน ในวันที่ 4 ธันวาคม ยอดการรับชมรวมหนึ่งวันหลังจากนั้นเพิ่มขึ้นเป็น 40 ล้านวิวต่อหนึ่งวัน
อิซูโมะ
อิซูโมะ เป็นนครในจังหวัดชิมาเนะ ประเทศญี่ปุ่น มีชื่อเสียงจากโซบะซึ่งเป็นของขึ้นชื่อประจำเมืองและศาลเจ้าอิซูโมะ
ความสัมพันธ์
อิซูโมะ ทำข้อตกลงเป็นเมืองพี่น้องกับเมืองต่อไปนี้
บาบิโลโนเกีย
บาบิโลโนเกีย (Babylonokia) เป็นชิ้นงานศิลปะสร้างขึ้นในปี 2012 โดย Karl Weingärtner ในรูปของแผ่นจารึกดินเหนียวรูปคล้ายกับโทรศัพท์มือถือ โดยแป้นพิมพ์และหน้าจอแสดงอักษรรูปลิ่ม
ชิ้นงาน
Weingärtner สร้างสรรค์จารึกดินเหนียวที่มีจารึกอักษรรูปลิ่มเพื่อเป็นชิ้นงานตอบโต้การจัดแสดงหนึ่งที่พิพิธภัณฑ์การสื่อสาร ในเบอร์ลิน ที่ชื่องานว่า From the Cuneiform to the SMS: Communication Once and Today (จากอักษรรูปลิ่มถึงเอสเอมเอส: การสื่อสารในอดีตกับปัจจุบัน)
รูปคล้ายโทรศัพท์มือถือนี้คล้ายคลึงมากที่สุดกับโทรศัพท์มือถือรุ่นเอริกสัน S868 ซึ่งมีผลิตในทศวรรษ 1990s ศิลปินไม่ได้มีความหมายเจาะจงใดเป็นพิเศษในการเลือกมือถือรุ่นนี้มาทำ แต่เป็นการแทนถึงอุปกรณ์โทรศัพท์มือถือโดยรวม
ผลงานศิลปะชิ้นนี้มีความโดดเด่นและปัจจุบันเป็นของสะสมส่วนตัวของศิลปิน โดยสามารถร้องขอชิ้นงานไปจัดแสดงตามงานนิทรรศการและพิพิธภัณฑ์ได้ ชิ้นงานทำมาจากดินเหนียวน้ำหนัก 91 กรัม (3¼ ออนซ์) และมีขนาดประมาณ 13.5 by
การตีความผิด ๆ
Weingärtner เผยแพร่ภาพถ่ายของชิ้นงานบนเฟซบุ๊ก โดยมีวัตถุประสงค์เพื่อขายชิ้นงาน ความคิดเห็นหนึ่งบนเฟซบุ๊กเรียกงานชิ้นนี้ว่า "BabyloNokia" (บาบิโลโนเกีย) สามปีถัดมา ภาพนี้ถูกเผยแพร่บนเว็บไซต์ Conspiracy Club (ชมรม[ทฤษฎี]สมรู้ร่วมคิด) พาดหัวว่า "ค้นพบโทรศัทพ์มือถืออายุกว่า 800 ปี ในออสเตรีย? มาดูนี่เร็ว" (800-Year-Old Mobile Phone Found In Austria? Check This Out.) The Express รีโพสต์ภาพของ Weingärtner โดยไม่มีการอ้างที่มาและอ้างว่าโบราณวัตถุชิ้นนี้มีการระบุอายุอยู่ที่ 1300 ปีก่อนคริสตกาล Weingärtner เคยพูดถึงการที่ผลงานของเขาถูกนำไปใช้ในสื่อชายขอบว่า "ภาพนี้ถูกนำไปใช้โดยที่เราไม่รู้เรื่อง และไม่ได้ให้ความยินยอมด้วยซ้ำ [...] เราไม่ได้อยากให้มันเป็นอย่างงี้เลย เราไม่เชื่อในยูเอฟโอ และก็ไม่เชื่อในเอเลียนด้วย"
กีฬายูโดในโอลิมปิกฤดูร้อน 2020 – รุ่นน้ำหนักไม่เกิน 100 กิโลกรัม บุคคลชาย
การแข่งขันกีฬายูโดในโอลิมปิกฤดูร้อน 2020 – รุ่นน้ำหนักไม่เกิน 100 กิโลกรัม บุคคลชาย เป็น 1 ใน 15 รายการแข่งขันกีฬายูโดในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 29 กรกฎาคม พ.ศ. 2564 ที่สนามกีฬานิปปงบุโดกัง การแข่งขันรายการรุ่นน้ำหนักไม่เกิน 100 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 25 คน จาก 25 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 13 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1972
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
คริสโตเฟอร์ แฟร์แบงก์
คริสโตเฟอร์ แฟร์แบงก์ (Christopher Fairbank; เกิด 4 ตุลาคม พ.ศ. 2496) เป็นนักแสดงภาพยนตร์, ละครเวที และโทรทัศน์ชาวอังกฤษ เขารับบท Moxey ในซีรีส์แนวคอมเมดี้-ดราม่าเรื่อง Auf Wiedersehen, Pet
ประวัติส่วนตัว
แฟร์แบงก์ปรากฏตัวในบทหนึ่งในคู่มักเกอร์ที่ปล้นครอบครัวนอกเมือง นำไปสู่การปรากฏตัวครั้งแรกของแบทแมน ในภาพยนตร์ปี ค.ศ. 1989 ของ Tim Burton แฟร์แบงค์ยังมีบทบาทเป็น Mactilburgh นักวิทยาศาสตร์ในภาพยนตร์เรื่อง The Fifth Element, นักโทษเมอร์ฟีใน Alien 3 และ Player Queen ใน Hamlet เวอร์ชั่น Franco Zeffirelli ประกบ Mel Gibson เขาปรากฏตัวใน Goal! ไตรภาคในฐานะแฟน Newcastle United
ในปี ค.ศ. 2010 เขาปรากฏตัวในฐานะนักสืบใน Five Daughters, และเป็น Alfred "Freddie" Lennon ในภาพยนตร์ชีวประวัติ Lennon Naked
ยุทธการที่เบียวิสตอค–มินสค์
ยุทธการที่เบียวิสตอค–มินสค์คือการดำเนินการบุกเชิงกลยุทธ์ของเยอรมันที่นำโดยกองทัพเยอรมันกลุ่มกลางในระหว่างการรุกทางชายแดนโซเวียตภูมิภาคนี่เป็นขั้นตอนการเรื่มต้นของปฏิบัติการบาร์บารอสซา เรื่มขึ้นในวันที่ 22 มิถุนายน ถึงวันที่ 3 กรกฎาคม ค.ศ. 1941เป้าหมายของเยอรมันคือทำลายกองกำลังแนวด้านตะวันตกของกองทัพแดงที่สำคัญคือโซเวียตโจมตีโต้และความพยายามในการทำลายผ่านล้มเหลว
สาธารณรัฐเชโกสโลวักที่ 2
สาธารณรัฐเชโกสโลวักที่สอง (Druhá československá republika, Druhá česko-slovenská republika) ดำรงอยู่เป็นระยะเวลา 169 วัน ตั้งแต่วันที่ 30 กันยายน ค.ศ. 1938 ถึงวันที่ 15 มีนาคม ค.ศ. 1939 เป็นการรวมสหภาพกันระหว่างโบฮีเมีย มอเรเวีย ไซลีเซีย ภูมิภาคปกครองตนเองสโลวาเกียและซับคาร์เพเทียรุส (ซึ่งต่อมาจะเปลี่ยนชื่อเป็นคาร์เพเทีย-ยูเครนเมื่อวันที่ 30 ธันวาคม ค.ศ. 1938)
สาธารณรัฐที่สองมีจุดเริ่มต้นจากผลลัพธ์ที่ตามมาภายหลังความตกลงมิวนิก ที่เชโกสโลวาเกียถูกบังคับให้ยกภูมิภาคซูเดเทินลันท์แก่เยอรมนีเมื่อวันที่ 1 ตุลาคม ค.ศ. 1938 ต่อมารัฐบาลเยอรมนีได้ชี้แจงต่อนักการทูตต่างชาติว่าในขณะนี้เชโกสโลวาเกียได้กลายเป็นรัฐบริวารของเยอรมนีแล้ว รัฐบาลเชโกสโลวาเกียพยายามเอาใจเยอรมนี โดยการสั่งห้ามพรรคคอมมิวนิสต์ภายในประเทศ สั่งพักงานครูชาวยิวทุกคนในสถาบันการศึกษาของชาวเยอรมันในเชโกสโลวาเกีย และออกกฎหมายเพื่อให้รัฐสามารถเข้าครอบครองบริษัทชาวยิวได้ นอกจากนี้ รัฐบาลยังอนุญาตให้ธนาคารของประเทศอยู่ภายใต้การควบคุมระหว่างเยอรมนี-เชโกสโลวาเกีย ได้อย่างมีประสิทธิภาพ เมื่อวันที่ 2 พฤศจิกายน ด้วยรางวัลเวียนนาครั้งที่หนึ่ง เป็นผลทำให้ทางตอนใต้ของสโลวาเกียและซับคาร์เพเทียรูเทเนียถูกยกให้ฮังการี
สาธารณรัฐที่สองถูกยกเลิกอย่างเป็นทางการเมื่อเยอรมนีเข้าบุกครองในวันที่ 15 มีนาคม ค.ศ. 1939 และผนวกภูมิภาคเช็กเข้าเป็นรัฐในอารักขาโบฮีเมียและมอเรเวีย ในวันเดียวกันนั้น ประธานาธิบดีเชโกสโลวาเกียแอมีล ฮาชา ได้รับการแต่งตั้งเป็นประธานแห่งรัฐ (State President) โดยรัฐบาลเยอรมนี ซึ่งเขาดำรงตำแหน่งตลอดช่วงสงครามโลกครั้งที่สอง
กีฬากาบัดดี้ในกีฬาแห่งชาติ ครั้งที่ 47
กีฬากาบัดดี้ในกีฬาแห่งชาติ ครั้งที่ 47 เป็นการแข่งขันกีฬากาบัดดี้ที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–18 มีนาคม พ.ศ. 2565 โดยได้จัดขึ้นที่หอประชุม โรงเรียนราชประชานุเคราะห์ 29 ในครั้งนี้จะมีการแข่งขันทั้งหมด 2 รายการ คือ ประเภททีมชาย และประเภททีมหญิง ซึ่งมีการชิงชัยเหรียญรางวัลรวมทั้งสิ้น 8 เหรียญ
ประชาธิปไตยแบบปรึกษาหารือ
ประชาธิปไตยแบบปรึกษาหารือ (deliberative democracy) เป็นรูปแบบหนึ่งของระบอบประชาธิปไตย โดยมีนัยหมายถึงกระบวนการทางประชาธิปไตยที่มีความเชื่อมั่นในพลังอำนาจจากการให้ประชาชนได้มีส่วนร่วมในการตัดสินใจทางการเมืองมากยิ่งขึ้น โดยการปรึกษาหารือ ร่วมถกแถลงอภิปรายข้อปัญหาต่างๆ อย่างเป็นระบบ เพื่อโน้มน้าวพลเมืองคนอื่น และกลุ่มคนที่มีผลประโยชน์และความเห็นแตกต่างกันด้วยข้อมูลและเหตุผล อันจะนำไปสู่การแสวงหาทางออกที่เห็นพ้องต้องกัน หรือ ฉันทามติ ในการแก้ไขปัญหาสาธารณะ ตลอดจนการตัดสินใจทางการเมืองต่างๆ (Kurian, 2011: 385)
อรรถาธิบาย
ในระบอบประชาธิปไตยแบบตัวแทนซึ่งเป็นหนึ่งในบรรดาการปกครองสมัยใหม่ที่ใช้กันอยู่ทั่วทุกมุมโลกในปัจจุบัน ทำให้กระบวนการเลือกตั้ง และการตัดสินใจโดยเสียงข้างมากได้กลายเป็นสิ่งที่จำเป็น และสำคัญประการแรกๆ ของการปกครองในระบอบประชาธิปไตยสมัยใหม่ แต่กระบวนการเลือกตั้งก็อาจไม่ใช่ปัจจัยที่เพียงพอเสียแล้วในการสร้างคุณค่าให้แก่ประชาธิปไตยแบบตัวแทน เพราะคุณภาพของประชาธิปไตยสมัยใหม่นั้นอยู่ที่การเคารพทั้งการตัดสินใจของเสียงข้างมาก ในขณะเดียวกันก็จะต้องธำรงไว้ซึ่งสิทธิเสรีภาพของเสียงข้างน้อย ด้วยเหตุนี้ แนวคิดประชาธิปไตยแบบปรึกษาหารือจึงเข้ามาตอบโจทย์จุดอ่อนของประชาธิปไตยเสียงข้างมาก และพยายามช่วยให้เราสามารถบรรลุคุณค่าของประชาธิปไตยทั้งสองมิติไปได้พร้อมๆ กัน
อนึ่ง สิ่งที่สำคัญที่สุดของระบอบประชาธิปไตยแบบปรึกษาหารือนั้นอยู่ที่กระบวนการ “ปรึกษาหารือ” (deliberation) ของประชาชน นั่นเพราะกระบวนการปรึกษาหารือนี้จะช่วยทำให้ประชาชนสามารถเข้ามามีส่วนร่วมทางการเมืองที่มากไปกว่าแค่การเข้าคูหาเพื่อเลือกตั้งเท่านั้น  หรือที่เรียกกันว่าประชาธิปไตยแบบสี่วินาที (four seconds democracy) เพราะในกระบวนการปรึกษาหารือนี้ ประชาชนทุกๆ คนจะร่วมกันใช้ข้อมูลและเหตุผลเป็นเครื่องมือหลักในการแสดงออกซึ่งจุดยืน ตลอดจนมีโอกาสที่จะโน้มน้าวจิตใจของพลเมืองคนอื่นๆ ให้คล้อยตามเหตุผลของตนได้อย่างเท่าเทียมกันทั้งเสียงข้างมาก และเสียงข้างน้อย  เพื่อที่สุดท้ายจะนำไปสู่การตัดสินใจทางการเมืองหนึ่งๆ ร่วมกันอย่างเข้าใจ ดังที่ฮาเบอร์มาส (Habermas, 1975) ได้กล่าวถึงกระบวนการปรึกษาหารือในระบอบประชาธิปไตยว่าไม่ได้เกิดขึ้นจากความต้องการของผู้มีอำนาจที่อยู่เหนือตัวเราขึ้นไป หากแต่เป็นเรื่องของการใช้ชีวิตอยู่ร่วมกันอย่างเข้าอกเข้าใจของพลเมืองทุกๆ คนที่เข้าร่วมในกระบวนการปรึกษาหารือ
ด้วยเหตุนี้ในระบอบประชาธิปไตยแบบปรึกษาหารือ กระบวนการปรึกษาหารือของประชาชน ทุกๆฝ่ายจึงได้ถูกนำมาวางไว้ก่อนหน้าที่จะมีการตัดสินใจสำคัญในทางการเมืองใดๆ เช่น ก่อนหน้าที่จะมีการออกกฎหมายโดยรัฐสภา หรือก่อนการพิพากษาตัดสินคดีความของศาล หรือแม้แต่ก่อนการออกนโยบายสาธารณะใดๆ ของรัฐบาลที่มาจากการเลือกตั้งโดยเสียงข้างมาก  นั่นก็เพราะในบางครั้งเสียงข้างมากที่เลือกตั้งรัฐบาลเข้าไปอาจไม่เห็นพ้องต้องกันกับรัฐบาล หรือ ผู้ที่สนับสนุนนโยบายสาธารณะหนึ่งๆ ของรัฐบาลเสมอไปในทุกๆ กรณี ดังนั้นกระบวนการปรึกษาหารือของประชาชนจะช่วยทำให้การออกกฎหมาย คำตัดสินพิพากษาคดีของศาล (ในกรณีใช้ระบบลูกขุน) หรือ การออกนโยบายสาธารณะใดๆ นั้นเป็นไปตามความเห็นพ้องต้องกันจากประชาชนทุกๆฝ่ายของสังคม และจะช่วยอุดช่องว่างของประชาธิปไตยแบบตัวแทนที่ประชาชนมีโอกาสแสดงเจตจำนงอิสระ หรือ อัตตาณัติของตนเพียงครั้งเดียวคือตอนเข้าคูหาเพื่อไปเลือกตั้งผู้แทน โดยที่ไม่มีโอกาสได้แสดงความคิดเห็น หรือ ที่มาที่ไปของนโยบายนั้นๆ ร่วมกับพลเมืองคนอื่นๆ ภายในรัฐเลย (ไชยันต์, 2549)
กระบวนการปรึกษาหารือของประชาชนนั้นอาจกระทำได้ในหลายวิธี เช่น การจัดให้มีเวทีเสวนาแบบเปิด (open forum) หรือ ประชาเสวนาหาทางออก (deliberation) เพื่อเปิดกว้างให้สาธารณชนได้มีโอกาสเข้าร่วมแลกเปลี่ยนความคิดเห็นร่วมกันกับองค์กรต่างๆ ทั้งภาครัฐ และภาคเอกชนในประเด็นสำคัญทางการเมืองต่างๆ หรือ การใช้โพลล์เสวนา (deliberative polling: DP) ในการบ่งบอกว่าอะไรคือสิ่งที่สาธารณชนทั้งหมดคิดเกี่ยวกับประเด็นต่างๆ ที่เกี่ยวข้องกับนโยบายสาธารณะ หรือ เกี่ยวกับผู้สมัครรับเลือกตั้ง ซึ่งเกิดขึ้นภายใต้เงื่อนไขที่ว่าสาธารณชนได้มีโอกาสขบคิดกันอย่างกว้างขวาง (extensive reflection) และได้มีหนทางเข้าถึงข้อมูลข่าวสารอย่างทั่วถึงเสมอกัน เป็นต้น (ไชยันต์, 2549)
ตัวอย่างการนำไปใช้ในประเทศไทย
นับตั้งแต่เกิดการรัฐประหารในปี พ.ศ. 2549 เป็นต้นมา ประเทศไทยได้เผชิญกับช่วงเวลาที่เกิดปัญหาจากวิกฤติการณ์ และความขัดแย้งทางการเมืองอย่างรุนแรงชนิดที่สร้างรอยร้าวขนาดใหญ่ให้แก่สังคมไทยด้วยการแบ่งแยกผู้คนออกเป็นฝักเป็นฝ่ายที่คอยเข้าห้ำหั่น และประหัตถ์ประหารกันในทางการเมืองอยู่ตลอดเวลาอย่างที่ไม่เคยปรากฏขึ้นมาก่อน ดังสะท้อนให้เห็นผ่านเหตุการณ์การใช้ความรุนแรงนับตั้งแต่เหตุการณ์ 7 ตุลาคม พ.ศ. 2551 และ วิกฤติการณ์ในเดือนเมษายน-พฤษภาคมของปี พ.ศ. 2552 และ พ.ศ. 2553 ซึ่งทำให้เกิดความสูญเสียทั้งชีวิต และจิตใจของผู้คนชาวไทยอย่างร้ายแรง
ด้วยเหตุนี้ในช่วงปี พ.ศ. 2554 - 2555 จึงได้เกิดกระแสเรียกร้องให้สร้าง “ความปรองดองแห่งชาติ” ด้วยการจัดตั้งคณะกรรมการอิสระตรวจสอบและค้นหาความจริงเพื่อความปรองดองแห่งชาติ (หรือ คอป.) ตลอดจนการเสนอแผนปรองดองฉบับต่างๆ จากหลายๆ ฝ่ายออกสู่สาธารณชนโดยหวังว่าอาจเป็นหนึ่งในหนทางที่จะสามารถช่วยประสานความขัดแย้งต่างๆ ในสังคมไทยให้คลี่คลายลงไปได้บ้าง
ในสภาพการณ์ของกระแสเรียกร้องให้มีการปรองดองแห่งชาติเกิดขึ้นดังกล่าวนี้เอง ที่ดูเหมือนกระบวนการปรึกษาหารือ ได้เข้ามามีบทบาทสำคัญในทางการเมืองไทยเพิ่มขึ้น ไม่ว่าจะเป็นการจัดให้มี “สุนทรียเสวนา” (dialogue) ตามรายงานการวิจัยเกี่ยวกับเรื่องการปรองดองของคณะกรรมาธิการวิสามัญพิจารณาศึกษาแนวทางการสร้างความปรองดองแห่งชาติ สภาผู้แทนราษฎร โดยคณะวิจัยจากสถาบันพระปกเกล้า ซึ่งมุ่งเน้นให้ประชาชนได้มีส่วนร่วมในการแลกเปลี่ยนความคิดเห็นเพื่อให้เกิดความเข้าใจ และเห็นอกเห็นใจซึ่งกันและกัน ทั้งภายในกลุ่ม และระหว่างกลุ่มผู้มีส่วนได้ส่วนเสียต่างๆ ในสังคม เพื่อปรับความสัมพันธ์ที่ขัดแย้งระหว่างกัน อันจะนำไปสู่การร่วมกันหาทางออกหรือแนวทางในการปรับโครงสร้างทางการเมือง และสังคมต่างๆ ที่เกี่ยวข้อง และเป็นสาเหตุของปัญหาความขัดแย้งที่แต่ละฝ่ายให้การยอมรับนั่นเอง (รายงานสถาบันพระปกเกล้า, 2555: 17)
อย่างไรก็ตาม ในโลกสมัยใหม่ที่มีความซับซ้อนสูง ประชาธิปไตยแบบปรึกษาหารือคงไม่อาจแทนที่ประชาธิปไตยแบบตัวแทนได้ เป็นแต่เพียงกระบวนการเสริมเพื่อลดจุดอ่อนของประชาธิปไตยแบบตัวแทนและตัดสินด้วยเสียงข้างมาก กระบวนการปรึกษาหารือในระบอบประชาธิปไตยจากการพูดคุย และถกเถียงกัน จะนำไปสู่การสร้างสัญญาประชาคมใหม่ทั้งต่อพลเมืองด้วยกัน และระหว่างพลเมืองกับผู้ที่เข้ามาเป็นรัฐบาล ซึ่งเป็นข้อตกลงระหว่างกันที่จะทำให้พลเมืองของรัฐนั้นสามารถร่วมกันจรรโลงสังคม และสร้างกฎระเบียบใหม่ที่เป็นธรรมในสังคมได้อย่างที่พวกเขาต้องการได้อย่างยั่งยืน
เฝิง หย่วนเจิง
เฝิง หย่วนเจิง  เกิดเมื่อวันที่ 16 พฤศจิกายน ค.ศ. 1962 ที่ปักกิ่ง เป็นนักแสดงชายชาวจีน
เซธ กรีน
เซธ เบนจามิน กรีน (Seth Benjamin Green; ชื่อเกิด Seth Benjamin Gesshel-Green; 8 กุมภาพันธ์ พ.ศ. 2517) เป็นนักแสดงชาวอเมริกัน, นักพากย์, นักแสดงตลก, โปรดิวเซอร์, นักเขียนและผู้กำกับ เขาเป็นที่รู้จักในฐานะผู้ร่วมสร้าง, ผู้อำนวยการสร้าง และให้เสียงพากย์บ่อยที่สุดใน Robot Chicken ของ Adult Swim และยังเคยกำกับ Robot Chicken Star Wars และ DC Comics เรื่องพิเศษอีกด้วย
เกา ซีซี
เกา ซีซี  เกิดเมื่อปี ค.ศ. 1962 เป็นผู้ผลิตและผู้กำกับภาพยนตร์ชาวจีน
ทางหลวงเอเชียสาย 63
ทางหลวงเอเชียสาย 63 ( AH63 ) เป็นถนนในโครงข่ายทางหลวงสายเอเชีย ระยะทาง 2,500 กิโลเมตร จากเมืองซามารา ประเทศรัสเซีย ถึงเมือง G‘uzor ประเทศอุซเบกิสถาน เชื่อมต่อระหว่างทางหลวงเอเชียสาย 6 กับทางหลวงเอเชียสาย 62 เข้าด้วยกัน
หลี่ เวย์
หลี่ เวย  เกิดเมื่อวันที่ 9 กรกฎาคม ค.ศ. 1980 เป็นนักแสดงและนักร้องชายชาวไต้หวัน
ลอรา แฮดด็อก
ลอรา เจน แฮดด็อก (Laura Jane Haddock; เกิด 21 สิงหาคม พ.ศ. 2528) เป็นนักแสดงหญิงชาวอังกฤษ เธอเป็นที่รู้จักในการรับบทเป็น Kacie Carter ในเรื่อง Honest, Lucrezia ใน Da Vinci's Demons, Meredith Quill ใน Guardians of the Galaxy และภาคต่อ Guardians of the Galaxy Vol. 2, Alison ใน The Inbetweeners Movie' และ Viviane Wembly ใน Transformers: The Last Knight''
กองทัพโปแลนด์ที่ 1
กองทัพโปแลนด์ที่หนึ่ง (Pierwsza Armia Wojska Polskiego) คือกองทัพของสาธารณรัฐประชาชนโปแลนด์ภาพใต้กองทัพแดงในสงครามโลกครั่งที่สองใน ค.ศ. 1944เป็นส่วนหนึ่งของกองทัพโปแลนด์ทางตะวันออกโดยบุกพร้อมกับแนวรบเบียโลรัสเซียที่ 1เพื่อบุกยึดเบอร์ลิน
แมนูเชฮร์ ฮอเชมี
แมนูเชฮร์ ฮอเชมี (, Manouchehr Hashemi; 16 กรกฎาคม พ.ศ. 2461 – 7 ตุลาคม พ.ศ. 2550) เป็นทหารชาวอิหร่านและผู้อำนวยการกรมที่แปด (ต่อต้านการจารกรรม) ของซอวอกตำรวจลับอิหร่าน และนอกจากเขาเป็นสายลับชื่อดังและมีส่วนเกี่ยวข้องกับคอนตร้าและสหรัฐ
การท่องเที่ยวในประเทศฝรั่งเศส
มีนักท่องเที่ยวชาวต่างชาติที่มาเยือนประเทศฝรั่งเศสเป็นจำนวน 84.7 ล้านคนในปี ค.ศ. 2013 ส่งผลให้ประเทศนี้เป็นสถานที่ท่องเที่ยวที่ได้รับความนิยมมากที่สุดในโลก ซึ่งทำรายได้เป็นอันดับสามจากนักท่องเที่ยวจากการมาเยือนแบบรวบรัด นักท่องเที่ยวจำนวนร้อยละ 20 ใช้จ่ายน้อยกว่าครึ่งหากเทียบกับที่พวกเขาใช้จ่ายในสหรัฐอเมริกา
ประเทศฝรั่งเศสมีสถานที่ 37 แห่งที่ได้รับการจารึกไว้ในรายชื่อแหล่งมรดกโลกของยูเนสโกและมีเมืองที่น่าสนใจทางวัฒนธรรมสูง (กรุงปารีสมีความสำคัญมากที่สุด แต่ก็รวมถึงตูลูซ, สทราซบูร์, บอร์โด, ลียง และอื่น ๆ), ชายหาดและรีสอร์ตริมทะเล, สกีรีสอร์ต และภูมิภาคชนบทหลายแห่งที่สามารถเพลิดเพลินไปกับความงามและความเงียบสงบเหล่านั้น (การท่องเที่ยวเชิงอนุรักษ์) หมู่บ้านฝรั่งเศสขนาดเล็กและงดงามเป็นมรดกทางวัฒนธรรม (เช่น กอลงฌ์-ลา-รูฌ หรือลอครอน็อง) ต่างก็ได้รับการส่งเสริมผ่านสมาคม เลปลูว์โบวีลาฌเดอฟร็องส์ ("หมู่บ้านที่สวยที่สุดของประเทศฝรั่งเศส") ส่วนการติดป้าย "สวนที่โดดเด่น" จะเป็นรายการของสวนกว่าสองร้อยแห่งที่จัดขึ้นโดยกระทรวงวัฒนธรรมแห่งประเทศฝรั่งเศส ซึ่งป้ายนี้มีวัตถุประสงค์เพื่อปกป้องและส่งเสริมสวนและสวนสาธารณะที่โดดเด่น
ในปี ค.ศ. 2012 การเดินทางและการท่องเที่ยวได้มีส่วนช่วยโดยตรงต่อผลิตภัณฑ์มวลรวมในประเทศของประเทศฝรั่งเศสถึง 77.7 พันล้านยูโร แบ่งเป็นร้อยละ 30 ที่มาจากนักท่องเที่ยวต่างประเทศ และร้อยละ 70 ที่มาจากการใช้จ่ายเพื่อการท่องเที่ยวภายในประเทศ ผลงานทั้งหมดของการเดินทางและการท่องเที่ยวแสดงให้เห็นถึงร้อยละ 9.7 ของผลิตภัณฑ์มวลรวมในประเทศและสนับสนุนงาน 2.9 ล้านอัตรา (ร้อยละ 10.9 ของการจ้างงาน) ในประเทศ ซึ่งการท่องเที่ยวมีส่วนสำคัญต่อดุลการชำระเงิน
สถิติ
นักท่องเที่ยวส่วนใหญ่ที่เดินทางมายังประเทศฝรั่งเศสในปี ค.ศ. 2014 มาจากประเทศต่อไปนี้ :
การใช้เวลาค้างคืนมากที่สุดในปี ค.ศ. 2014 โดยนักท่องเที่ยวจากประเทศต่อไปนี้ :
กรุงปารีส
สำหรับกรุงปารีสซึ่งเป็นเมืองหลวงนั้น เป็นเมืองที่มีผู้มาเยือนมากที่สุดเป็นอันดับสามของโลก กรุงปารีสมีพิพิธภัณฑ์ที่ใหญ่ที่สุดและมีชื่อเสียงของโลก ประกอบด้วยพิพิธภัณฑ์ลูฟวร์ซึ่งเป็นพิพิธภัณฑ์ศิลปะที่มีผู้เข้าชมมากที่สุดในโลก และก็ยังมีพิพิธภัณฑ์ออร์แซที่เน้นศิลปะในลัทธิประทับใจเป็นส่วนใหญ่ รวมถึงศูนย์ศิลปะและวัฒนธรรมแห่งชาติฌอร์ฌ ปงปีดู ที่มุ่งเน้นศิลปะร่วมสมัย กรุงปารีสเป็นเจ้าของผลงานสถานที่สำคัญบางส่วนที่รู้จักมากที่สุดของโลก เช่น หอไอเฟล ซึ่งเป็นอนุสาวรีย์ที่มีผู้จ่ายเงินเพื่อเข้าชมมากที่สุดในโลก, ประตูชัยฝรั่งเศส, มหาวิหารน็อทร์-ดามแห่งปารีส, มหาวิหารซาเคร-เกอร์ ส่วนพิพิธภัณฑ์วิทยาศาสตร์และอุตสาหกรรมเป็นพิพิธภัณฑ์วิทยาศาสตร์ที่ใหญ่ที่สุดในทวีปยุโรป ก็ตั้งอยู่ในปาร์กเดอลาวีแล็ต กรุงปารีส ซึ่งนับเป็นหัวใจของศูนย์วัฒนธรรมวิทยาศาสตร์ เทคโนโลยี และอุตสาหกรรม (CCSTI) โดยเป็นศูนย์ส่งเสริมด้านวิทยาศาสตร์และวิทยาการต่าง ๆ และบริเวณใกล้กับกรุงปารีสยังมีพระราชวังแวร์ซาย ซึ่งเป็นอดีตพระราชวังของพระมหากษัตริย์แห่งประเทศฝรั่งเศส ที่เป็นพิพิธภัณฑ์ในปัจจุบัน
สวนสนุก
ดิสนีย์แลนด์ปารีส ประเทศฝรั่งเศส เป็นสวนสนุกที่ได้รับความนิยมมากที่สุดในทวีปยุโรปโดยแท้ ด้วยจำนวนผู้เข้าชม 15,405,000 คน นับรวมจากดิสนีย์แลนด์พาร์กและวอลต์ดิสนีย์สตูดิโอพาร์กในปี ค.ศ. 2009 ส่วนสวนสนุกประวัติศาสตร์ปุยดูว์ฟูในจังหวัดว็องเด เป็นสวนสนุกที่มีผู้เข้าชมมากที่สุดเป็นอันดับสองของประเทศฝรั่งเศส และสวนสนุกอื่น ๆ ที่ได้รับความนิยม คือ ฟูว์ตูว์ร็อสก็อปในเมืองปัวตีเย แคว้นนูแวลากีแตน และปาร์กัสเตริกซ์ในแคว้นโอดฟร็องส์
เกร็ก เฮนรี
เขาเป็นที่รู้จักกันดีที่สุดจากการแสดงในบท Dennis Rader ฆาตกรต่อเนื่องในภาพยนตร์ที่สร้างขึ้นสำหรับโทรทัศน์เรื่อง The Hunt for the BTK Killer, และรับบท "heavies" ในภาพยนตร์หลายเรื่องเช่น Payback (1999) และ Body Double (1984) ของ Brian De Palma, ซึ่งเฮนรีได้ร่วมงานด้วยบ่อยครั้งในช่วงหลายปีที่ผ่านมา โดยแสดงในภาพยนตร์หกเรื่องของเดอปัลมาจนถึงปัจจุบัน
ก้องพลากุลวงศ์ ก่อเกียรติยิม
ก้องพลากุลวงศ์ ก่อเกียรติยิม หรือ ก้องธารา เคเคพี (ชื่อในสารบบของเว็บไซต์บ็อคซ์เรค) มีชื่อจริงว่า นายอัธนนท์ กุลวงศ์ เป็นชาวอำเภอธัญบุรี จังหวัดปทุมธานี เป็นนักมวยสากลอาชีพชาวไทยเชื้อสายลาว (บิดาเป็นชาวลาว ส่วนมารดาเป็นชาวไทย)
ไทยแลนด์ เซมิโปรลีก ฤดูกาล 2566 – โซนภาคเหนือ
ไทยแลนด์ เซมิโปรลีก ฤดูกาล 2566 โซนภาคเหนือ เป็นส่วนหนึ่งของการแข่งขันไทยแลนด์ เซมิโปรลีก ฤดูกาล 2566 ซึ่งเป็นการแข่งขันในระดับที่ 4 ในระบบลีกฟุตบอลไทย และเป็นการแข่งขันฤดูกาลแรกของไทยแลนด์ เซมิโปรลีก
อันดับ
<section begin=northern region/>
จำนวนผู้ชมจากเกมเหย้า
แหล่งที่มา: ไทยลีก
แอบบอส แกเรบอฆี
แอบบอส แกเรบอฆี (1 พฤศจิกายน พ.ศ. 2461 – 14 ตุลาคม พ.ศ. 2543) เป็นนักการเมืองและทหารชาวอิหร่านในยุคราชวงศ์ปาห์ลาวี เขาเป็นหนึ่งในทหารที่ไม่ถูกศาลปฏิวัติอิสลามแห่งอิหร่านตัดสินประหารชีวิต
แกเรบอฆีเกิดเมื่อวันที่ 1 พฤศจิกายน พ.ศ. 2461 ในแทบรีซ เขามีเชื้อสายอาเซอร์ไบจาน เขาดำรงตำแหน่งผู้บังคับการกรมสารวัตรตำรวจอิหร่านจนถึง พ.ศ. 2522 และเมื่อเกิดการปฏิวัติอิหร่าน ผู้บัญชาการทหารอากาศอย่างแฮแซน ทูฟอนียอน และแอมีร์โฮเซย์น แรบีอี พยายามก่อรัฐประหารเพื่อรักษาเสถียรภาพจากความโกลาหลในประเทศ แต่ความคิดของทั้งสองไม่ได้รับการสนับสนุนจากเจ้าหน้าที่ทหารระดับสูงคนอื่น ๆ รวมถึงแกเรบอฆีด้วย
แกเรบอฆีได้รับการแต่งตั้งให้เป็นเสนาธิการกองทัพอิหร่านในเดือนมกราคม พ.ศ. 2522 เพื่อทำหน้าที่สนับสนุนชาห์ แต่เมื่อพระเจ้าชาห์ทรงหนีออกนอกประเทศ เขาก็สนับสนุนรัฐบาลชอพูร์ แบฆทียอร์ อย่างไรก็ตาม หลังจากการปะทะกันอย่างรุนแรงตามท้องถนนในกรุงเตหะรานและที่อื่น ๆ ในวันที่ 11 กุมภาพันธ์ เขาและผู้บัญชาการอีก 22 นายก็ยุติการสนับสนุนแบฆทียอร์ และสนับสนุนสาธารณรัฐอิสลามอิหร่านไปโดยปริยาย
กีฬายูโดในโอลิมปิกฤดูร้อน 2020 – รุ่นน้ำหนักไม่เกิน 81 กิโลกรัม บุคคลชาย
การแข่งขันกีฬายูโดในโอลิมปิกฤดูร้อน 2020 – รุ่นน้ำหนักไม่เกิน 81 กิโลกรัม บุคคลชาย เป็น 1 ใน 15 รายการแข่งขันกีฬายูโดในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 27 กรกฎาคม พ.ศ. 2564 ที่สนามกีฬานิปปงบุโดกัง การแข่งขันรายการรุ่นน้ำหนักไม่เกิน 81 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 35 คน จาก 35 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 13 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1972
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
สโมสรฟุตบอลบุรีรัมย์
บุรีรัมย์ เอฟซี (Buriram FC, ฉายา : นักรบลาวาเพลิง) สโมสรฟุตบอลในอดีตของ ประเทศไทย ที่ตั้งอยู่ใน จังหวัดบุรีรัมย์
ประวัติ
สโมสรแห่งนี้ได้ก่อตั้งขึ้นเมื่อปี พ.ศ. 2552 โดยมีนาง กรุณา ชิดชอบ หรือ เจ๊ต่าย ภรรยาของนาย เนวิน ชิดชอบ เป็นประธานสโมสรและได้ส่งทีมเข้าร่วม ลีกภูมิภาค ดิวิชั่น 2 โซนภาคตะวันออกเฉียงเหนือในฤดูกาล 2552 แต่ไม่ประสบความสำเร็จโดยจบฤดูกาลในอันดับ 4 ด้วยคะแนน 31 คะแนน จนกระทั่งใน ฤดูกาล 2553 ทางนายเนวินได้เข้าซื้อกิจการ สโมสรการไฟฟ้าส่วนภูมิภาค พร้อมกับเปลี่ยนชื่อเป็น สโมสรบุรีรัมย์-พีอีเอ และได้ส่งนักเตะบางส่วนของทีมบุรีรัมย์-พีอีเอลงมาเล่นกับทีมบุรีรัมย์ เอฟซี ทำให้ผลงานของทีมดีขึ้นและสามารถจบฤดูกาลในตำแหน่งรองแชมป์โซนภาคตะวันออกเฉียงเหนือด้วยคะแนน 65 คะแนนห่างจากทีมแชมป์คือ สโมสรเลย ซิตี้ ที่ได้ 67 คะแนนเพียง 2 คะแนนแต่ทั้งสองทีมก็ได้เข้าสู่รอบแชมเปียนส์ลีก
ซึ่งทางบุรีรัมย์ เอฟซีได้ถูกจับสลากให้อยู่ในกลุ่มเอ ผลปรากฏว่าทางสโมสรสามารถคว้าแชมป์ของกลุ่มเอด้วยคะแนน 23 คะแนนและได้เลื่อนชั้นขึ้นสู่ ลีกดิวิชั่น 1 พร้อมกับ สโมสรเชียงใหม่ เอฟซี รองแชมป์กลุ่มเอและแชมป์กับรองแชมป์ของกลุ่มบีคือ สโมสรภูเก็ต เอฟซี และ สโมสรชัยนาท เอฟซี
ในศึก ลีกดิวิชัน 1 ฤดูกาล 2554 ทางสโมสรได้ทำการซื้อนักเตะฝีเท้าดีหลายคนเข้ามาเสริมทีมบวกกับนักเตะในทีมที่มีพรสวรรค์ทำให้สโมสรบุรีรัมย์ เอฟซีสามารถคว้าแชมป์ลีกดิวิชัน 1 มาครองได้ทั้งที่ยังไม่จบฤดูกาลและได้สิทธิ์ขึ้นมาเล่นใน ไทยพรีเมียร์ลีก ฤดูกาล 2555 Buriram FC ได้สิทธิ์ขึ้นมาเล่น TPL ทำให้ทั้ง Buriram FC และ Buriram PEA ที่มีเจ้าของเดียวกันอยู่ในลีกเดียวกันนั้นไม่สามารถทำได้
จึงตัดสินใจขายสิทธิ์ Buriram FC และเลือกเก็บสิทธิ์ Buriram PEA ไว้เพราะสิทธิ์ในการลงแข่ง ACL
ต่อมาในวันที่ 9 มกราคม พ.ศ. 2555 นายเนวินได้ทำการตั้งโต๊ะแถลงข่าวว่าได้ทำการซื้อหุ้นจำนวน 30% จากทางฝั่ง การไฟฟ้าส่วนภูมิภาค ทำให้นายเนวินเป็นเจ้าของสโมสรแต่เพียงผู้เดียวและทางการไฟฟ้าได้ยุติการทำทีมไปในที่สุด ส่วนสิทธิ์การทำทีมและสิทธิ์การเลื่อนชั้นของบุรีรัมย์ เอฟซี ได้โอนไปให้กับ สโมสรสงขลา เอฟซี ที่มีนาย นิพนธ์ บุญญามณี อดีต ส.ส. สงขลา พรรคประชาธิปัตย์ เป็นประธานสโมสรโดยได้เปลี่ยนชื่อเป็น สโมสรวัวชน ยูไนเต็ด โดยอดีตนักเตะของบุรีรัมย์ เอฟซี บางส่วนได้ย้ายเข้ามาร่วมทีมวัวชน ยูไนเต็ด ต่อมาทางวัวชน ยูไนเต็ดได้ควบรวมทีมเข้ากับทีมสงขลา เอฟซี ที่ตกชั้นจากดิวิชัน 1 และได้ยุบทีมไปและเปลี่ยนชื่อเป็น สโมสรสงขลา ยูไนเต็ด
จอห์น ซี. ไรลีย์
จอห์น คริสโตเฟอร์ ไรลีย์ (John Christopher Reilly; เกิด 24 พฤษภาคม พ.ศ. 2508) เป็นนักแสดง, นักแสดงตลก, นักเขียนบท, นักดนตรี และโปรดิวเซอร์ชาวอเมริกัน หลังจากภาพยนตร์ของเขาเปิดตัว Casualties of War (1989) เขาได้รับการเปิดเผยจากบทบาทสมทบของเขาใน Days of Thunder (1990), What's Eating Gilbert Grape (1993) และ The River Wild (1994) เขายังแสดงในภาพยนตร์ของ Paul Thomas Anderson เรื่อง Hard Eight (1996), Boogie Nights (1997) และ Magnolia (1999) รวมถึง The Thin Red Line (1998) ของ Terrence Malick สำหรับการแสดงใน Chicago (2002) ไรลีย์ได้รับการเสนอชื่อเข้าชิงรางวัลออสการ์สาขานักแสดงสมทบชายยอดเยี่ยมและรางวัลลูกโลกทองคำที่เกี่ยวข้อง เขาทำงานร่วมกับผู้กำกับ Martin Scorsese ทั้ง Gangs of New York (2002) และ The Aviator (2004)
แพลนเน็ตเอิร์ธ (อัลบั้มพรินซ์)
แพลนเน็ตเอิร์ธ (Planet Earth) เป็นสตูดิโออัลบั้มที่ 32 ของนักร้องชาวอเมริกัน พรินซ์ ออกจำหน่ายในวันที่ 15 กรกฎาคม ค.ศ. 2007 สังกัดค่ายเอ็นพีจี เรคคอร์ดส และโคลัมเบียเรเคิดส์ ภายใต้การดูแลของวอร์เนอร์บราเธอร์สเรเคิดส์
ซิงเกิล
"Somewhere Here on Earth" เป็นซิงเกิลที่ 3 จากอัลบั้ม โดยพรินซ์ได้ไปที่ประเทศสเปน เพื่อถ่ายทำมิวสิกวิดีโอซิงเกิลนี้ และมิวสิกวีดิโอเต็มนี้ ไดเผยแพร่ครั้งแรกในวันที่ 12 กุมภาพันธ์ ค.ศ. 2008 ทางช่อง BET
รายการเพลง
เพลงทั้งหมดนี้ประพันธ์คำร้อง และผลิตโดย พรินซ์
กีฬาฟุตบอลในโอลิมปิกฤดูร้อน 2016
กีฬาฟุตบอลในโอลิมปิกฤดูร้อน 2016 มีการแข่งขันช่วงระหว่างวันที่ 3 สิงหาคม ถึง 20 สิงหาคม พ.ศ. 2555 โดยมี 2 เหรียญทองสำหรับกีฬาชนิดนี้ ซึ่งมอบให้แก่ผู้ชนะเลิศในการแข่งขัน 2 ประเภท ได้แก่ ฟุตบอลชาย และ ฟุตบอลหญิง
การแข่งขันหลักจะจัดที่รีโอเดจาเนโร แต่การแข่งขันจะจัดที่เซาเปาลู, เบลูโอรีซองชี, บราซิเลีย, ซัลวาดอร์, มาเนาช์ ด้วย โดยทั้ง 6 เมืองเคยจัดการแข่งขันฟุตบอลโลก 2014 โดยสนามกีฬาโอลิมปิกโฌเอา อาเวลังฌี เป็นสนามเดียวที่ไม่ได้จัดการแข่งขันฟุตบอลโลก
การแข่งขันในครั้งนี้ได้มีการเปิดเผยว่าจะใช้ลูกฟุตบอลประมาณ 430 ลูก
ตารางการแข่งขัน
ตารางการแข่งขันได้มีการประกาศอย่างเป็นทางการเมื่อวันที่ 10 พฤศจิกายน พ.ศ. 2558
สนามแข่งขัน
รีโอเดจาเนโร จะจัดการแข่งขันในรอบแรกที่สนามกีฬาโอลิมปิกโฌเอา อาเวลังฌี ส่วนนัดชิงชนะเลิศของฟุตบอลชายและหญิงจะแข่งขันที่สนามกีฬามารากานัง ในวันที่ 19 และ 20 สิงหาคม ตามลำดับ นอกจากรีโอเดจาเนโรแล้วยังมีเมืองที่จัดแข่งขันคือ เซาเปาลู, เบลูโอรีซองชี, บราซิเลีย, ซัลวาดอร์, มาเนาช์ ซึ่งเมืองข้างต้นนั้นเคยจัดการแข่งขันฟุตบอลโลก 2014 ส่วนสนามแข่งขันนัดชิงชนะเลิศนั้นได้รับการประกาศจากฟีฟ่า เมื่อวันที่ 16 มีนาคม พ.ศ. 2558
ทีมชาย
ทีมชายมีทีมเข้าแข่งขันทั้งหมด 16 ทีม โดยแบ่งเป็นบราซิล ซึ่งเป็นเจ้าภาพ และอีก 15 ทีม จาก 6 สมาพันธ์ฟุตบอล
ทีมหญิง
ทีมชายมีทีมเข้าแข่งขันทั้งหมด 12 ทีม โดยแบ่งเป็นบราซิล ซึ่งเป็นเจ้าภาพ และอีก 11 ทีม จาก 6 สมาพันธ์ฟุตบอล
การแข่งขันทีมชาย
การแข่งขันประกอบด้วยรอบแบ่งกลุ่ม และ รอบแพ้คัดออก
รอบแบ่งกลุ่ม
ทีมจะถูกแบ่งใน 4 กลุ่ม กลุ่มละ 4 ประเทศ โดยจะแข่งขันแบบพบกันหมด ซึ่งจะได้รับ 3 คะแนนหากชนะ, 1 คะแนนหากเสมอ 2 ทีมที่ได้คะแนนมากที่สุดของกลุ่มจะเข้าสู่รอบ 8 ทีม
ทีมจะถูกแบ่งใน 3 กลุ่ม กลุ่มละ 4 ประเทศ โดยจะแข่งขันแบบพบกันหมด รวมทั้งหมด 3 นัด ซึ่งจะได้รับ 3 คะแนนหากชนะ, 1 คะแนนหากเสมอ 2 ทีมที่ได้คะแนนมากที่สุดของกลุ่มจะเข้าสู่รอบ 8 ทีม
ออกัสตัส ฟิทซ์รอย ดยุกที่ 3 แห่งกราฟตัน
ออกัสตัส ฟิทซ์รอย ดยุกที่ 3 แห่งกราฟตัน (Augustus FitzRoy, 3rd Duke of Grafton) หรือฐานันดรเดิมคือ เอิร์ลแห่งอุสตัน (ค.ศ. 1747 ถึง 1757) เป็นนักการเมืองและรัฐบุรุษชาวอังกฤษ ดำรงตำแหน่งเป็นนายกรัฐมนตรีแห่งบริเตนใหญ่คนที่ 10 ซึ่งเริ่มดำรงตำแหน่งในปี 1763 ด้วยวัย 33 ปี ถือว่าเป็นนายกรัฐมนตรีที่มีอายุน้อยที่สุดที่เข้ารับตำแหน่ง แต่ภายหลังจากนั้นสิบห้าปี วิลเลียม พิตต์ ก็เข้ารับตำแหน่งด้วยวัยที่น้อยกว่า ด้วยวัยเพียง 24 ปี ซึ่งในช่วงที่ดยุกแห่งกราฟตันเป็นนายกรัฐมนตรีนี้ ได้ทำสงครามย่อมๆกับฝรั่งเศสเพื่อแย่งชิงคอร์ซิกา นอกจากนี้เขายังเป็นผู้นำสภาขุนนางระหว่างปี 1766–1770
โจ โกเมซ
โจเซฟ เดฟ "โจ" โกเมซ (Joseph Dave "Joe" Gomez) เกิดเมื่อวันที่ 23 พฤษภาคม ค.ศ. 1997 เป็นนักฟุตบอลชาวอังกฤษ ปัจจุบันเล่นให้กับลิเวอร์พูล ในตำแหน่งกองหลัง
ฤดูกาล 2018-19
ในวันที่ 10 ธันวาคม ค.ศ. 2018 โกเมซตัดสินใจต่อสัญญาระยะยาวกับสโมสรลิเวอร์พูล ไปจนถึงปี 2024 ในช่วงต้นฤดูกาล โกเมซลงเล่นตำแหน่งกองหลังตัวกลางคู่กับ เฟอร์จิล ฟัน ไดก์ และคว้า Man of the Match ในนัดที่ ลิเวอร์พูล เอาชนะ เลสเตอร์ซิตี ที่คิงพาวเวอร์สเตเดียม 2-1 ต่อมา ในวันที่ 6 ธันวาคม ค.ศ. 2018 โกเมซได้รับบาดเจ็บ ในนัดที่ ลิเวอร์พูล เอาชนะ เบิร์นลีย์ 3-1 ต่อมา ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ
ฤดูกาล 2019-20
จบฤดูกาล โกเมซช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
ฤดูกาล 2022-23
ในวันที่ 7 กรกฎาคม ค.ศ. 2022 โกเมซตัดสินใจต่อสัญญาระยะยาวกับสโมสรลิเวอร์พูลถึงปี 2027
สโมสร
ลิเวอร์พูล
ทีมชาติ
อังกฤษ อายุไม่เกิน 17 ปี
แหล่งข้อมูลอื่น
1997
Pro re nata
Pro re nata เป็นวลีภาษาละติน แปลว่า "ในสถานการณ์เช่นนี้" หรือ "ตามที่สถานการณ์นี้อุบัติขึ้น" (แปลตรงตัวว่า "สำหรับสิ่งที่ได้เกิดขึ้น") ในศัพทวิทยาการแพทย์ นิยมเขียนย่อเป็น PRN หรือ P.R.N. และใช้สื่อถึงการใช้ยาหากมีสถานการณ์ให้ใช้
ธีโอฟาน (คิม)
อาร์ชบิชอปธีโอฟาน (Архиепископ Феофан) หรือฆราวาสนาม อะเลคเซย์ อิลลารีโอโนวิช คิม (Алексей Илларионович Ким; เกิด 19 มกราคม พ.ศ. 2519) เป็นบิชอปแห่งคริสตจักรรัสเซียออร์ทอดอกซ์ เป็นอาร์ชบิชอปแห่งมุขมณฑลออร์ทอดอกซ์แห่งเกาหลี
เขาเป็นอาร์ชบิชอปของนิกายอีสเทิร์นออร์ทอดอกซ์คนแรกที่มีเชื้อสายเกาหลี
ชีวิตช่วงต้น
อาร์ชบิชอปธีโอฟาน เกิดเมื่อวันที่ 19 มกราคม พ.ศ. 2519 ที่เมืองยุจโน-ซาฮาลินสค์ แคว้นซาฮาลิน สหภาพโซเวียต ในครอบครัวเชื้อสายเกาหลีซาฮาลิน สำเร็จการศึกษาจากวิทยาลัยวอสโตชนึยย์เมื่อ พ.ศ. 2536 และสำเร็จการศึกษาจากวิทยาลัยพาณิชย์มอสโก สาขายุจโน-ซาฮาลินสต์ เมื่อ พ.ศ. 2540
พฤษภาคม พ.ศ. 2538 เขาเข้ารับบัพติศมาเป็นคริสต์ศาสนิกชนนิกายอีสเทิร์นออร์ทอดอกซ์ ก่อนเข้าเป็นนักร้องในคณะร้องเพลงประสานเสียงประจำโบสถ์นักบุญอินโนเซนต์แห่งอีร์คุตค์ ต่อมาได้ย้ายไปประจำที่อาสนวิหารคืนพระชนม์ในยุจโน-ซาฮาลินสค์
ชีวิตในอาราม
อะเลคเซย์ได้รับการแต่งตั้งเข้าเป็นภราดาโดยบิชอปโยนาธาน (ซเวตคอฟ) แห่งยุจโน-ซาฮาลินสค์ และหมู่เกาะคูริล เมื่อวันที่ 14 สิงหาคม พ.ศ. 2540 โดยใช้ศาสนนามว่า ธีโอฟาน ตามนามนักบุญธีโอฟานธรรมสักขี บิชอปแห่งไนเซีย ต่อมาบิชอปโยนาธันได้แต่งตั้งให้ท่านธีโอฟานขึ้นเป็นสังฆานุกร เมื่อวันที่ 17 สิงหาคม พ.ศ. 2540 ก่อนเข้ารับศีลเป็นบาทหลวงในวันที่ 19 สิงหาคม พ.ศ. 2540 ช่วงปี พ.ศ. 2540–2541 ท่านรับศีลเป็นบาทหลวงประจำอาสนวิหารคืนพระชนม์ในยุจโน-ซาฮาลินสค์ ได้ดำรงตำแหน่งเป็นผู้อำนวยการคณะร้องประสานเสียงประจำอาสนวิหาร และเป็นบรรณาธิการของหนังสือพิมพ์ประจำมุขมณฑล
ต่อมาบิชอปโซตีริโอส (ตรามบาส) แห่งเซลอน ได้ขอให้ท่านทำหน้าที่เป็นศิษยาภิบาลดูแลคริสต์ศาสนิกชนอีสเทิร์นออร์ทอดอกซ์ที่พูดภาษารัสเซียในประเทศเกาหลีใต้ เมื่อเดือนกันยายน พ.ศ. 2543 และได้รับมอบหมายให้ปฏิบัติงานในแผนกความสัมพันธ์นอกคริสตจักรมุขมณฑลมอสโกและบาทหลวงในเขตมหานครนิวซีแลนด์ของคริสตจักรคอนสแตนติโนเปิล ในการเฉลิมฉลองศาสนบริการของคริสตจักรสลาวอนิกคริสตจักร ท่านได้รับมอบโบสถ์น้อยแห่งหนึ่งในโซล ซึ่งสร้างอุทิศแห่งนักบุญมักซีมุสชาวกรีก เบื้องต้นท่านพูดภาษาเกาหลีไม่ได้ ท่านจึงลงเรียนภาษาเกาหลีที่มหาวิทยาลัยย็อนเซทุกวันเป็นระยะเวลาสองปี
ธีโอฟานได้รับแต่งตั้งให้เป็นพลเมืองกิตติมศักดิ์ของโซลเมื่อวันที่ 6 พฤษภาคม พ.ศ. 2549 เขาได้รับประกาศนียบัตรจากอี มย็อง-บัก ผู้ว่าราชการกรุงโซลในขณะนั้น
โฆเซ เด ปาลาฟอกซ์
โฆเซ เรโบเยโด เด ปาลาฟอกซ์ อี เมลซิ (José Rebolledo de Palafox y Melzi) เป็นหนึ่งในแม่ทัพของสเปนที่มีส่วนร่วมในสงครามคาบสมุทร เขาเป็นที่รู้จักในฐานะผู้ป้องกันเมืองซาราโกซาตั้งแต่วันที่ 15 มิถุนายน ค.ศ. 1808 จนถึงวันที่ 20 กุมภาพันธ์ ค.ศ. 1809